als_Latn dik_Latn sag_Latn
Temat Kryesore
- Kreu i ALUIZNI-it, Artan Lame dhe deputeti Pandeli Majko takojnë banorët e njësisë nr.5 në Tiranë dhe prezantojnë skemën e qeverisë për pronat që kanë pronësi dhe që janë në proces legalizimi
Banorët, prona e të cilëve preket nga ndërtimi i Unazës së Madhe në Tiranë, do të kompensohen. Për dëmshpërblimin e tyre do të ndiqet skema që u përdor për të shpërblyer pronarët që u prekën nga rruga Transballkanike në Vlorë. Premtimi është dhënë dje nga drejtori i Përgjithshëm i Agjencisë së Legalizimit, Urbanizimit dhe Integrimit të Zonave, Ndërtimeve Informale Artan Lame, i cili, së bashku me deputetin e Partisë Socialiste të qarkut të Tiranës, Pandeli Majko, u takuan me banorët e njësisë nr. 5 të Tiranës, të cilët preken nga ndërtimi i Unazës së Madhe. Sipas kësaj skeme, banorët që disponojnë dokumentet për pronën do të kompensohen, ndërsa për ata që i kanë banesat e tyre në proces legalizimi, do të hartohet një vendim i veçantë.
Takimi me banorët
“Unë ju kam takuar disa herë, ju kam thënë ngrini zërin. Problematika juaj është e ngjashme me banorët që preken nga ndërtimi i rrugës Transballkanike në Vlorë dhe u bënë disa vendime qeverie për t’i zgjidhur. Qeveria mendon që të njëjtën skemë të ndjekë edhe te ky projekt, që do të thotë se familjet që kanë ndërtime të vjetra me leje, që kanë pronë të ligjshme të regjistruar në hipotekë, hyjnë në vendimin e shpronësimit normalisht, pa problem. Por kategoria tjetër janë ato ndërtime pa leje që kanë aplikuar për legalizim, një pjesë as nuk kanë aplikuar madje, dhe për këtë kategori po punohet për të gjetur një zgjidhje”, - tha ndër të tjera, drejtori i Përgjithshëm i ALUIZNI- t, Artan Lame në takimin me banorët e kryeqytetit. Zgjidhja e problematikës që prek këto familje nga ndërtimi i Unazës se Madhe ka disa vite që zvarritet. Skema
Ndërtimet në Unazën e Madhe ndahen në dy kategori: objekte të ndërtuara para vitit 1991 dhe objekte të ndërtuara vite më pas që janë në proces legalizimi, ose jo.
Për objektet e ndërtuara para vitit 1991, të cilat janë ndërtuar me leje, por që nuk janë pajisur ende me dokument pronësie do të përfshihen në Vendimin e Këshillit të Ministrave që parashikon shpronësimin e tyre pasi të kenë siguruar certifikatën e pronësisë dhe të regjistrohen në hipotekë. Ndërkohë që për ndërtimet që rezultojnë si subjekte të vetëdeklaruara ose jo, për legalizim, do të merren masa për sigurimin nga Enti Kombëtar i Banesave i qirasë për çdo objekt të kësaj kategorie, për një periudhe 2-vjeçare. Kjo zgjidhje është ofruar edhe për banorët e lagjes “Kushtrimi” në Vlorë të cilët kundërshtuan me forcë prishjen e banesave të tyre me pretendimin se jetonin prej vitesh atje dhe nuk mund të zhvendoseshin. Protestat e tyre sollën ndërhyrjen e deputetëve të qarkut të Vlorës të cilët pasi dëgjuan shqetësimet, me radhë, të gjithë banorëve, i bënë apel qeverisë të dëgjonte zërin e tyre për të vendosur në interes të qytetarëve. Në përgjigje të këtyre qëndrimeve qeveria ofroi një zgjidhje për këta banorë duke dëmshpërblyer banesat e legalizuara por duke ofruar një zgjidhje sociale dhe për banorët të cilët i kishin banesat e tyre në proces legalizimi, ose jo.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn